Vasárnap elérhetetlenné vált Gyurcsány Ferenc Youtube-csatornája Gyurcsány Ferenc videóival.

Ezt a fiókot megszüntettük, mert harmadik felektől több alkalommal szerzői jog megsértésére vonatkozó panaszt kaptunk a felhasználó által közzétett anyaggal kapcsolatban

- fogadja a Gyurcsány Ferenc-videók rajongóit a magyarázat.

A 444 megkérdezte a DK-t, hogy mi áll a háttérben, akiktől azt a választ kapták, hogy nem tudják, mi történt, de felkeresik a Youtube-ot, és megkérdezik őket.

Gyurcsány Ferenc már előre beharangozta, hogy a vasárnapi évértékelőjét élőben közvetíti, aminek linkjét Messengeren küldi el az érdeklődőknek.

Már előtte biztossá vált, hogy ez a link nem Gyurcsány Ferenc Youtube-csatornájához fog tartozni.